Əmlak Məsələləri Dövlət Xidməti (Azərbaycan)

Azərbaycan Respublikasının İqtisadiyyat Nazirliyi yanında Əmlak Məsələləri Dövlət Xidməti - dövlət əmlakının idarə edilməsi, onun özəlləşdirilməsi, daşınmaz əmlakın dövlət reyestrinin, daşınmaz əmlakın vahid dövlət kadastrının tərtibi və aparılması, ünvan reyestrinin aparılması, dövlət torpaq kadastrı, yerquruluşu, torpaqların dövlət idarəetməsi, torpaq bazarının təşkili sahəsində dövlət siyasətini, habelə torpaqlardan istifadəyə və onların mühafizəsi sahəsində dövlət nəzarətini həyata keçirən, Azərbaycan Respublikası İqtisadiyyat Nazirliyinin strukturuna daxil olan qurumdur.

23 oktyabr 2019-cu ildə Azərbaycan Respublikasının İqtisadiyyat Nazirliyinin funksiyalarının və strukturunun genişləndirilməsi haqqında Azərbaycan Respublikası Prezidentinin Fərmanı ilə Əmlak Məsələləri Dövlət Komitəsi müvafiq dövlət xidməti statusunda Azərbaycan Respublikasının İqtisadiyyat Nazirliyinin strukturuna daxil edilib.

 Tarix 
Azərbaycan Respublikasının İqtisadiyyat Nazirliyi yanında Əmlak Məsələləri Dövlət Xidmətinin Əsasnaməsi Azərbaycan Respublikası Prezidentinin 2020-ci il 12 may tarixli Fərmanı ilə təsdiq edilmişdir. 

 Vəzifələri 
Azərbaycan Respublikasının İqtisadiyyat Nazirliyi yanında Əmlak Məsələləri Dövlət Xidməti haqqında qəbul edilmiş Əsasnamə ilə müəyyən edilmiş bir sıra vəzifələri həyata keçirir:

 müvafiq sahəni tənzimləyən normativ hüquqi aktların hazırlanmasında iştirak etmək, onlara dair rəy və təkliflər vermək;
 müvafiq sahədə dövlət proqramlarının, inkişaf konsepsiyalarının layihələrinin hazırlanmasında iştirak etmək və həyata keçirilməsini təmin etmək;
 dövlət əmlakının idarə olunması və özəlləşdirilməsi ilə əlaqədar iqtisadiyyatın ayrı-ayrı sahələrinin inkişafının təhlilində, proqnozlaşdırılmasında və perspektiv inkişaf istiqamətlərinin müəyyənləşdirilməsində iştirak etmək;
 dövlət əmlakının idarə edilməsini və özəlləşdirilməsini, onun barəsində sərəncam verilməsini, qeydiyyatının aparılmasını, özəlləşdirilən dövlət müəssisələrinə investisiyaların cəlb olunmasını təmin etmək;
 dövlət əmlakının mühafizəsinə və qorunub saxlanılmasına nəzarəti həyata keçirmək, dövlətə məxsus olan hüquqi şəxslər tərəfindən dövlət əmlakının inventar siyahılarının tərtib olunmasını təşkil etmək, əmlakdan istifadə barədə hesabatlar əsasında dövlət əmlakından təyinatı üzrə səmərəli istifadə olunması vəziyyətini təhlil etmək, daşınmaz dövlət əmlakının təyinatının dəyişdirilməsinə razılıq vermək;
 Dövlət Əmlakının Registrinin aparılmasını təşkil etmək, bu məqsədlə dövlət orqanlarından (qurumlarından) zəruri məlumatların alınmasını həyata keçirmək;

 Struktur 

Xidmətin strukturuna aşağıdakı qurumlar tabedir:

Strukturuna daxil olan qurumlar:
 Xidmətin Aparatı
 Bakı ərazi şöbəsi
 Sumqayıt ərazi şöbəsi
 Abşeron ərazi şöbəsi
 Gəncə ərazi şöbəsi
 Şirvan ərazi şöbəsi
 Mingəçevir ərazi şöbəsi
 Lənkəran ərazi şöbəsi
 Bərdə ərazi şöbəsi
 Ucar ərazi şöbəsi
 Qazax ərazi şöbəsi
 Xaçmaz ərazi şöbəsi
 Beyləqan ərazi şöbəsi
 Cəlilabad ərazi şöbəsi
 Şamaxı ərazi şöbəsi
 Şəki ərazi şöbəsi
 Qəbələ ərazi şöbəsi
 Şərqi Zəngəzur ərazi şöbəsi
 Xankəndi ərazi şöbəsi

Strukturuna daxil olmayan tabeliyindəki qurumlar:
 "Daşınmaz Əmlakın Dövlət Kadastrı və Reyestri" Publik Hüquqi Şəxs
 "Hərracların Təşkili Mərkəzi" Publik Hüquqi Şəxs
 "Korporativ İdarəetmənin Təşkili və Koordinasiya Mərkəzi" Publik Hüquqi Şəxs

 İstinadlar 

 Xarici keçidlər 
 Rəsmi sayti
 İqtisadiyyat Nazirliyi yanında Əmlak Məsələləri Dövlət Xidmətinin strukturu
 Əsasnaməsi 
 Обнародован объем проведенных по сей день на освобожденных территориях полевых измерительных работ по землеустройству 
 2023-cü il ərzində görülmüş işlər barədə hesabat 
 2022-ci il ərzində görülmüş işlər barədə hesabat 
 Digər hesabatlar
 Qarabağ Rəqəmsal Geoinformasiya Sistemi 
 Torpaqların Elektron Kadastr Uçotu İnformasiya Sistemi 
 AzPOS haqqında 
  Müəssisə və Obyektlərin Elektron Bazası
 Elektron Hərrac Sistemi
 Daşınmaz Əmlak Bazarı
 Dövlət əmlakının qeydiyyat vərəqəsi

Kateqoriya:Azərbaycanın dövlət təşkilatları
Kateqoriya:19 mayda yarananlar
Kateqoriya:2009-cu ildə Azərbaycanda yarananlar
Kateqoriya:Azərbaycan Əmlak Məsələləri üzrə Dövlət Komitəsi